**Teden 5** 13. 4. – 17. 4. 2020 **PETEK, 17. 4. 2020**

OSNOVNA ŠOLA ANTONA MARTINA SLOMŠKA Lidija Lenarčič 4. a

**Urnik: SLJ, MAT, DRU**

**SLOVENŠČINA**

**Petek,** 17. 4. 2020 **Kaj izvemo iz opisa poklica**

Naštej 10 poklicev, ki jih poznaš.

Dodatna naloga: Na spletni strani: <https://www.mojaizbira.si/poklici> je naštetih in opisanih veliko poklicov. Če te zanima, kakšen poklic in bi o njem rad več vedel, je to zate prava rešitev.

Opis poklica je besedilo, v katerem predstavimo, kje kdo dela v določenem poklicu, kaj dela in kaj pri tem uporablja.

V SDZ na strani 43 si najpraj na radovednih pet oglej posnetek opisa poklica. <https://www.radovednih-pet.si/vsebine/rp4-slj-sdz-osn/>

 Na strani 44 in 45 v SDZ reši 4. in 5. nalogo ter dopolni besedilo v rumenem okvirčku.

V zvezek za jezik prepiši MV. Ne pozabi na datum.

POKLIC

KAJ DELA ? KJE DELA?

 PRIPOMOČKI:



Dodatna naloga: Poklic prihodnosti: Mehatronik <https://www.youtube.com/watch?v=I6Ufmjj2Lxo>

**MATEMATIKA**

**Petek,** 17. 4. 2020 **Ponavljanje in utrjevanje**

V karo zvezek napiši **Vaja** in datum.

*Prepiši spodnje račune in jih pisno izračunaj.*

230 · 3, 631 · 2, 118 · 4, 79 · 5, 165 · 6, 307 · 7, 213 · 9, 89 · 80

*Prepiši spodnje besedilne naloge in jih reši.*

1. Katero število je tridesetkrat večje od števila 72?
2. Vesna je imela v denarnici 13 kovancev po 50 centov. Koliko centov je imela? Koliko evrov in centov je to?
3. Za koliko je zmnožek števil 612 in 9 VEČJI od vsote števil 2437 in 869?

*V ponedeljek boš lahko preveril/a rešitve.* ☺

**DRUŽBA**

**Petek,** 17. 4. 2020 **Del pokrajine smo tudi mi**

1. Ponovi: Naštej naravne pojave v domači pokrajini.
2. Poleg naravnih pojavov v pokrajini opazujemo tudi pojave, ki so povezani z ljudmi.

Odpri UČB, str. 56. Preberi besedilo pod naslovom ***Ljudje spreminjamo pokrajine***.

1. Oglej si sliko pod besedilom. Povej, kaj vse vidiš na njej. Bodi dober opazovalec/ka.
2. Torej, naravni pojavi nam omogočajo pogoje za življenje. Kaj to pomeni? Npr.:
* Na ravnini si ustvarimo polja, njive za pridelovanje hrane, ceste.
* Gozdovi nam dajo les za gradnjo, kurjavo.
* V morjih lovimo ribe za prehranjevanje, po morju prevažamo različne tovore in potujemo z ladjami.

A s tem, ko izkoriščamo naravne pojave, pokrajino spreminjamo. Saj teh pojavov ne bi bilo, če tu ne bi živeli ljudje. Se strinjaš?

Zato v pokrajini opazujemo:

* PROMET,
* NASELJA, To so POJAVI, KI SO POVEZANI S ČLOVEKOM
* PREBIVALSTVO (ljudi) in in njegovimi dejavnostmi.
* GOSPODARSTVO.

Kaj vse spada k posameznemu pojavu?

**Promet:** ceste, mostovi, železnice, letališča, avtobusne postaje, pločniki, avtomobili, kolesa, gneča…

**Naselja:** stanovanjske hiše, bloki, stolpnice, nakupovalna središča, tovarne, šole, vrtci, parki…

**Prebivalstvo:** starejši ljudje, otroci, odrasli…

**Gospodarstvo:** industrija, kmetijstvo, obrt, turizem, trgovina…

1. \* Na R5, DRUŽBA, **v napredni obliki** (str. 3-30) poišči naslov ***Del pokrajine smo tudi mi***.

 Klikni na:

 **moder** krogec: natančno si oglej ilustracijo in klikaj na modre pike**,**

**zelen** krogec**:** reši nalogo.

Točko 5 naredi, če želiš.

1. **Kako ljudje spreminjamo pokrajino?**

V UČB, na strani 57 (zgoraj) preberi besedilo pod naslovom ***Ljudje smo največji preoblikovalci narave.***

Torej, ljudje si prilagajamo naravo in njene pojave za svoje življenje, kar pa ni vedno dobro.

Zapis v zvezek:

V zvezek za DRU napiši naslov **Del pokrajine smo tudi mi** in datum.

* Nato prepiši rumeni okvirček (zgoraj v navodilu).
* Prepiši še rumeni okvirček v UČB, str. 57 .

Dve zanimivosti:

* *Ali veš, da so Rimljani prestavili strugo Ljubljanice?* Reko so speljali do Podpeči, da so po reki lahko tovorili kamen za gradnjo iz tamkajšnjega kamnoloma. Stara struga reke se še danes vidi.
* *Na Lesnem Brdu je opuščen Kuclerjev kamnolom*. Tam so v preteklosti kopali *črni marmor,* kamen, ki so ga ljudje uporabljali pri gradnji domov.

  



**Ni važno, da zna človek dosti stvari, temveč, da jih zna uporabiti.**

 *Alfred Tennyson*